**Ministru kabineta noteikumu projekta**

**„Grozījumi Ministru kabineta 2003.gada 7.janvāra noteikumos Nr.8 „Mākslas un antikvāro priekšmetu izvešana no Latvijas un ievešana Latvijā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2003.gada 7.janvāra noteikumos Nr.8 „Mākslas un antikvāro priekšmetu izvešana no Latvijas un ievešana Latvijā”” (turpmāk – Projekts) izstrādāts saskaņā ar likuma „Par kultūras pieminekļu aizsardzību” 26.panta otrās daļas 9.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Šobrīd Kultūras ministrijas padotībā esošā valsts pārvaldes iestāde Valsts kultūras pieminekļu aizsardzības inspekcija (turpmāk – Inspekcija) par sniegtajiem maksas pakalpojumiem, tajā skaitā par atļauju mākslas un antikvāro priekšmetu (kultūras priekšmetu) izvešanai sagatavošanu un izsniegšanu, piemēro samaksu saskaņā ar Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” 14.punktu, atbilstoši kuram maksas apmēru par mākslas un antikvāro priekšmetu (kultūras priekšmetu) izvešanas atļauju un izziņu sagatavošanu un izsniegšanu nosaka Inspekcija un apstiprina kultūras ministrs. Kultūras ministrija ar 2003.gada 29.aprīļa rīkojumu Nr.57A „Valsts kultūras pieminekļu aizsardzības inspekcijas sniedzamo maksas pakalpojumu veidi un izcenojumi” ir apstiprinājusi maksas apmērus atļauju un izziņu izsniegšanai mākslas un antikvāro priekšmetu (kultūras priekšmetu) izvešanai. Saskaņā ar Ministru kabineta 2012.gada 20.marta sēdes protokollēmuma „Informatīvais ziņojums „Par valsts nodevu un maksas pakalpojumu nošķiršanu un valsts nodevu sistēmas pilnveidošanu”” (Nr.16 31.§) (turpmāk – protokollēmums) 6.punktā doto uzdevumu – visām ministrijām pēc protokollēmuma 3. un 4.punktā veiktā izvērtējuma līdz 2013.gada 15.septembrim iesniegt noteiktā kārtībā Ministru kabinetā attiecīgos grozījumus normatīvajos aktos – izpildi.Saskaņā ar Finanšu ministrijas izstrādāto informatīvo ziņojumu „Par valsts nodevu un maksas pakalpojumu nošķiršanu un valsts nodevu sistēmas pilnveidošanu”” tika izvērtēti Inspekcija sniedzamie maksas pakalpojumi atbilstoši informatīvajā ziņojumā definētiem kritērijiem un secināts, ka atļauja un izziņa mākslas un antikvāro priekšmetu (kultūras priekšmetu) izvešanai ir klasificējama kā valsts nodeva. Ņemot vērā minēto, ir izstrādāts Projekta tiesiskais regulējums.Ministru kabineta 2003.gada 7.janvāra noteikumi Nr.8 „Mākslas un antikvāro priekšmetu izvešana no Latvijas un ievešana Latvijā” nosaka, ka, izvedot un atpakaļ ievedot Latvijas Republikā mūzikas instrumentus, ja tie ir vecāki par 50 gadiem un to vērtība ir lielāka kā 426,86 *euro*, ir nepieciešams saņemt Inspekcijas atļauju mākslas un antikvāro priekšmetu (kultūras priekšmetu) izvešanai. Minēto noteikumu 21.punkts nosaka, ka Inspekcija nepieciešamības gadījumā izsniedz izziņu, apliecinot, ka izvedamajam kultūras priekšmetam nav nepieciešama atļauja mākslas un antikvāro priekšmetu (kultūras priekšmetu) izvešanai no Latvijas Republikas. Tādējādi praksē rodas situācijas, kad, izvedot mūzikas instrumentus no Latvijas Republikas uz noteiktu laika periodu, personām, ir nepieciešama Inspekcijas izsniegtā izziņa mākslas un antikvāro priekšmetu (kultūras priekšmetu) izvešanai.Savukārt 2008.gada 18.decembra Padomes Regula (EK) Nr.116/2009 par kultūras priekšmetu izvešanu un 2012.gada 9.novembra Komisijas Īstenošanas Regula (ES) Nr.1081/2012 Padomes Regulai (EK) Nr.116/2009 par kultūras priekšmetu izvešanu nosaka, ka atbildīgās iestādes izsniegtā atļauja, izvedot mūzikas instrumentus ārpus dalībvalsts robežām, ir nepieciešama, ja mūzikas instrumenta vērtība pārsniedz 50 000 *euro* un mūzikas instruments ir vecāks par 50 gadiem.Ievērojot to, ka Inspekcijas Valsts aizsargājamo kultūras pieminekļu reģistrā valsts aizsargājamo kultūras pieminekļu statuss no visiem mūzikas instrumentiem ir piemērots tikai ērģelēm, kuras ir vecākas par 50 gadiem un to finanšu vērtība pārsniedz 50 000 *euro*,lai atvieglotu citu mūzikas instrumentu brīvu izvešanu no Latvijas Republikas, Projekts paredz izdarīt grozījumus Ministru kabineta 2003.gada 7.janvāra noteikumos Nr.8 „Mākslas un antikvāro priekšmetu izvešana no Latvijas un ievešana Latvijā”, nosakot, ka Inspekcijas atļauja mūzikas instrumentu izvešanai ārpus Latvijas ir nepieciešama, ja mūzikas instrumenta vērtība pārsniedz 50 000 *euro* un mūzikas instruments ir vecāks par 50 gadiem.Vienlaikus Projektā noteikts, ka mūzikas instrumentu izvešanai ārpus Latvijas nav nepieciešama Inspekcijas izziņa, priekšmeta vērtību un vecumu apliecina eksperta slēdziens vai pirkuma dokumenti. |
| 3. |  Projekta izstrādē iesaistītās  institūcijas | Kultūras ministrija, Inspekcija. |
| 4. |  Cita informācija |  Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Mākslas un antikvāro priekšmetu (kultūras priekšmetu) īpašnieki, valdītāji vai turētāji, kuri pārvieto kustamo īpašumu ārpus valsts robežām pagaidu vai pilnīgai izvešanai. Valsts aizsargājamo kultūras pieminekļu īpašnieki, kuri pārvieto kustamo mantojumu ārpus valsts robežām pagaidu izvešanai. Mūzikas instrumentu īpašnieki, valdītāji, vai turētāji ar mūzikas instrumentiem, kuru vērtība nepārsniedz 50 000 *euro*. |
|   | Tiesiskā regulējuma ietekme uz tautsaimniecību un administratīvo slogu | Pārstrukturējot normatīvo bāzi, uz kuras pamata tiek iekasēta maksa par Inspekcijas atļaujas vai izziņas mākslas un antikvāro priekšmetu (kultūras priekšmetu) izvešanai sagatavošanu un izsniegšanu, netiek pēc būtības mainīta atļaujas un izziņas izsniegšanas kārtība, tiek sakārtota normatīvā bāze Inspekcijas valsts nodevas atļaujas un izziņas mākslas un antikvāro priekšmetu (kultūras priekšmetu) izvešanai iekasēšanas kārtība.Administratīvās procedūras pēc būtības nemainās. Administratīvās izmaksas netiek palielinātas, procedūra tiek nodrošināta esošā finansējuma ietvaros. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** | **2014.gads** |  Turpmākie trīs gadi (*euro*) |
|  2015. |  2016. |  2017. |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |
|  1 |  2 |  3 |  4 |  5 |  6 |
| 1. Budžeta ieņēmumi: | 0 | 0 | 11 688 | 11 688 | 11 688 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 11 688 | 11 688 | 11 688 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 11 688 | 11 688 | 11 688 |
| 2.1. valsts pamatbudžets | 0 | 0 | 11 688 | 11 688 | 11 688 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts ieņēmumu un izdevumu aprēķins ir sniegts ar Projektu vienlaikus virzītajā Ministru kabineta noteikumu projekta „Noteikumi par valsts nodevu par Valsts kultūras pieminekļu aizsardzības inspekcijas atļaujas un izziņas mākslas un antikvāro priekšmetu (kultūras priekšmetu) izvešanai sagatavošanu un izsniegšanu” sākotnējās ietekmes novērtējuma ziņojuma (anotācijas): 1.pielikumā, kurā norādīta valsts nodevas par Inspekcijas atļaujas un izziņas mākslas un antikvāro priekšmetu (kultūras priekšmetu) izvešanai sagatavošanu un izsniegšanu cenu kalkulācija;2.pielikumā, kurā veikts aprēķins par Inspekcijas atļaujas un izziņas mākslas un antikvāro priekšmetu (kultūras priekšmetu) izvešanai sagatavošanā un izsniegšanā iesaistīto inspekcijas darbinieku izlietoto darba laiku un atalgojumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2014.gadā valsts nodevas par Inspekcijas atļaujas un izziņas mākslas un antikvāro priekšmetu (kultūras priekšmetu) izvešanai sagatavošanu un izsniegšanu plānotie ieņēmumi sastāda 11 688 *euro*. Kopējie Inspekcijas resursi izdevumu segšanai 2014.gadā un turpmākajos gados nemainīsies, jo Inspekcijas ieņēmumi no maksas pakalpojumiem samazināsies par 11 688 *euro*, savukārt, dotācija no vispārējiem ieņēmumiem palielināsies par 11 688 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kultūras ministrija sadarbībā ar Inspekciju ir sagatavojusi un vienlaikus ar Projektu virza likumprojektu „Grozījums likumā „Par nodokļiem un nodevām”” un Ministru kabineta noteikumu projektu „Noteikumi par valsts nodevu par Valsts kultūras pieminekļu aizsardzības inspekcijas atļaujas un izziņas mākslas un antikvāro priekšmetu (kultūras priekšmetu) izvešanai sagatavošanu un izsniegšanu”. Projektam un saistītajiem tiesību aktu projektiem ir jāstājas spēkā vienlaicīgi. |
| 2. | Atbildīgā institūcija | Kultūras ministrija, Inspekcija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2008.gada 18.decembra Padomes Regula (EK) Nr.116/2009 par kultūras priekšmetu izvešanu un 2012.gada 9.novembra Komisijas Īstenošanas Regula (ES) Nr.1081/2012 Padomes Regulai (EK) Nr.116/2009 par kultūras priekšmetu izvešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2008.gada 18.decembra Padomes Regula 116/2009 par kultūras priekšmetu izvešanu un 2012.gada 9.novembra Komisijas Īstenošanas Regula Nr.1081/2012 Padomes Regulai Nr.116/2009 par kultūras priekšmetu izvešanu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1.Pielikuma A Sadaļas 15. a) punkts | 1.pielikuma1.punkta A 14 kategorijas6.apakšpunkts | ES tiesību akta vienība tiek pārņemta pilnībā. | Projekts neparedz stingrākas prasības |
| Regulas 1.Pielikuma B Sadaļa | 1.pielikuma 2.punkta 2.3.apakšpunkts | ES tiesību akta vienība tiek pārņemta pilnībā. | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Saskaņā ar Līguma par Eiropas Savienības darbību (LESD) 36.pantu šā līguma 34.un 35.pants neliedz noteikt importa, eksporta vai tranzīta aizliegumus vai ierobežojumus, kas pamatojas uz sabiedrības morāles, sabiedriskās kārtības vai valsts drošības apsvērumiem, uz cilvēku veselības un dzīvības aizsardzības, kā arī dzīvnieku un augu aizsardzības, nacionālu mākslas, vēstures un arheoloģijas bagātību aizsardzības, vai industriāla un komerciāla īpašuma aizsardzības apsvērumiem.2008.gada 18.decembra Padomes Regulas (EK) Nr.116/2009 par kultūras priekšmetu izvešanu un 2012.gada 9.novembra Komisijas Īstenošanas Regulas (ES) Nr.1081/2012 Padomes Regulai (EK) Nr.116/2009 par kultūras priekšmetu izvešanu normas tiek pārņemtas pilnībā tikai attiecībā uz mūzikas instrumentiem, jo Latvija izmanto LESD 36.pantā deleģētās tiesības noteikt savas nacionālās bagātības un veikt nepieciešamos pasākumus to aizsardzībai, nosakot ekspoeta ierobežojumus. Ievērojot Valsts aizsargājamo kultūras pieminekļu sarakstā iekļauto kustamo kultūras priekšmetu tipoloģiju, veidus un finanšu vērtības, pagaidām netiek veikti grozījumi, lai atvieglotu citu kutūras priekšmetu kategoriju pārvietošanu ārpus Latvijas robežām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tā kā Projekts paredz, ka esošā Inspekcijas maksas pakalpojumu sistēma tiek pārvērsta par valsts nodevas objektu, tad Projekts kopumā neskar sabiedrības intereses un sabiedrības līdzdalība Projekta izstrādē nav nepieciešama. Bez tam Projekta regulējums ir ar labvēlīgākām sekām mūzikas instrumentu īpašniekiem, valdītājiem vai turētājiem, kuru mūzikas instrumentu vērtība nepārsniedz 50 000 *euro*.  |
| 2. | Sabiedrības līdzdalība projekta izstrādē | Projekts publicēts Inspekcijas mājaslapā internetā ([www.mantojums.lv](http://www.mantojums.lv)). |
| 3. | Sabiedrības līdzdalības rezultāti | Sabiedrības pārstāvji par Projektu nav snieguši viedokli. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Inspekcija. |
| 2. |  Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Inspekcijas esošo funkciju ietvaros. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2014.10.30. 10:02

2075

### V.Mačiņa, 67228505

Vivita.Macina@mantojums.lv